eitermaur
Store norske leksikon,Biologi,Dyreriket,Leddyr,Insekter,Vepser,Stilkvepser,Broddvepser,Vespoidea,Maur,Broddmaur,Myrmicini
Eitermaur er en slekt av årevinger i familien maur. Alle artene har giftbrodd, de beveger seg sakte, men er robuste og aggressive. De stikker raskt hvis de føler seg truet. Dette kan gi en sviende smerte.
Beskrivelse Slekten består av mellomstore, rødlige maur med lengde på 5 til 7 millimeter. Den ruglete framkroppen skilles fra den blanke bakkroppen med en toleddet stilk. Levevis Artene anlegger reir i stubber, under stein eller i jordtuer. Koloniene teller fra noen hundre til fem tusen individer, med en eller flere dronninger avhengig av arten. Maten samles på jordoverflaten. Artene kan produsere lyd ved å gni bakerste stilkledd mot bakkroppen. Utbredelse Slekten er utbredt på den nordlige halvkule. Det er rundt 200 arter i verden, og 12 av disse er registrert i Norge. Les mer i Store norske leksikon årevinger maur insekter